paragraph_text: Mora je zlokobno mitološko biće koje napada ljude u snu, poznato u slavenskoj, ali i u drugim europskim mitologijama. U Hrvatskoj su predaje o morama karakteristične za obalni pojas Jadranskog mora i Dinaride, gdje još žive u starim pričama i legendama. Prema tradicijskom vjerovanju, mora napada usnule ljude, sjeda im na grudi, guši ih i siše im životnu energiju.